Babelscape/SREDFM huggingface dataset:
Χάλζε

Το Χάλζε (τσέχ.: "Halže", γερμ. "Hals") είναι χωριό της Τσεχίας, και βρίσκεται στην επαρχία του Πίλζεν (τσέχ.: "Plzeňský kraj"). Έχει περίπου 940 κατοίκους.

Στα δυτικά, το φυσικό σύνορο του χωριού είναι το Δάσος της Βοημίας, ενώ απέχει λίγα χιλιόμετρα από τη λουτρόπολη Μάριανσκε Λάζνε, καθώς και από την πόλη Τάχοβ (γερμ. "Tachau"). 

Οι πρώτες γραπτές αναφορές για το Χάλζε χρονολογούνται από το 1479, ενώ κατά τα έτη 1799-1801 χτίστηκε και η εκκλησία του χωριού. Κατά τη διάρκεια των πολέμων των Χουσιτών, η περιοχή γύρω από το Τάχοβ αποτέλεσε πεδίο πολλών μαχών, ενώ αργότερα βρέθηκε υπό την κυριαρχία των Αψβούργων από το 16ο αιώνα. Όταν, ο αρχιδούκας Φερδινάνδος της Αυστρίας έγινε Βασιλιάς της Βοημίας, η Βοημία αποτέλεσε υποτμήμα της Μοναρχίας των Αψβούργων, ενώ το 1919, μετά το τέλος του Α' Παγκοσμίου Πολέμου, αποτέλεσε τον κύριο κορμό της νεοσυσταθείσας Τσεχοσλοβακίας. 

Η περιοχή του Τάχοβ πέρασε στα χέρια της Γερμανίας το 1938, ενώ με τη Συμφωνία του Μονάχου οι παραμεθόριες περιοχές της Βοημίας προσαρτήθηκαν στη Γερμανία.
Το 1946, οι περισσότεροι γερμανόφωνοι κάτοικοι του Χάλζε, αλλά και ολόκληρης της επαρχίας, απελάθηκαν και η περιοχή επανακατοικήθηκε μερικώς. 

Μετά τη Βελούδινη Επανάσταση το 1989, γερμανικές εταιρείες έχτισαν εργοστάσια στην περιοχή του Τάχοβ, προκειμένου να εκμεταλλευτούν τα φτηνά επίπεδα εργασίας.
Βαλέριους Κόρντους

O Βαλέριους Κόρντους (Valerius Cordus, 18 Φεβρουαρίου 1515 - 25 Σεπτεμβρίου 1544) ήταν Γερμανός ιατρός και βοτανολόγος. Ασχολήθηκε επίσης με τη γλωσσολογία και τη φιλοσοφία. Γιος Λουθηρανού, δίδαξε στο Πανεπιστήμιο της Βιρτεμβέργης. Το 1540 συνέθεσε για πρώτη φορά τον αιθέρα.

Ήταν ο πρώτος ειδικός που έγραψε ότι το κάρδαμο περιείχε το πρώτο γνωστό αιθέριο έλαιο. Πέθανε στα 29 χρόνια του από ελονοσία στη Ρώμη αλλά πρόλαβε στη σύντομη ζωή του να κάνει πολλά και να διδάξει σε αρκετά πανεπιστήμια, τα οποία έκαναν τα πρώτα τους βήματα στην κεντρική Ευρώπη.

Το όνομά του φέρει το φυτό Cordia.
Αλέξιος Ε΄ Δούκας

Ο Αλέξιος Ε΄ Δούκας ή Αλέξιος Μούρτζουφλος (1140 - 1204) ήταν ο προτελευταίος Βυζαντινός Αυτοκράτορας πριν πέσει η Κωνσταντινούπολη στα χέρια των Λατίνων στην Δ΄ Σταυροφορία (5 Φεβρουαρίου 1204 - 12 Απριλίου 1204). Το επώνυμο του ήταν "Δούκας" επειδή ανήκε στην Δυναστεία των Δουκών αλλά πήρε το ψευδώνυμο "Μούρτζουφλος" χάρη στα πυκνά άτσαλα φρύδια του. Ο Αλέξιος Ε΄ ήταν πρωταγωνιστής στο πραξικόπημα που ανατράπηκαν και θανατώθηκαν οι προκάτοχοι του : Ισαάκιος Β΄ Άγγελος και ο νεαρός γιος του Αλέξιος Δ΄ Άγγελος. Έκανε σοβαρές προσπάθειες να υπερασπιστεί την Κωνσταντινούπολη από τους Σταυροφόρους, είχε την λαϊκή υποστήριξη αλλά αποξενώθηκε από την αριστοκρατία της πόλης. Μετά την κατάληψη της Κωνσταντινούπολης και την δημιουργία της Λατινικής Αυτοκρατορίας ο Αλέξιος Μούρτζουφλος τυφλώθηκε και εκτελέστηκε από τους Φράγκους. 

Το επώνυμο του δείχνει ότι καταγόταν από κορυφαία αριστοκρατική οικογένεια του Βυζαντίου αλλά δεν είναι βέβαιο ότι είχε σχέσεις αίματος μαζί της επειδή πολλές ευτελείς οικογένειες στο Βυζάντιο χρησιμοποιούσαν το επώνυμο "Δούκας". Πολλές πηγές τον καταγράφουν σαν τρισέγγονο του Αλέξιου Α΄ Κομνηνού του πρώτου Βυζαντινού αυτοκράτορα από την Δυναστεία των Κομνηνών μέσω της μητέρας του. Η πληροφορία δεν είναι ανακριβής, είναι βέβαιο ότι όλοι οι Βυζαντινοί σφετεριστές εκείνη την εποχή είχαν κάποια ρίζα από τους Κομνηνούς. Το όνομα του πατέρα του σύμφωνα με μια ακριβή πηγή ήταν Ισαάκιος Δούκας και ήταν δεύτερος ξάδελφος του προκατόχου Αλέξιου Δ΄ Άγγελου. Μια επιστολή στον πάπα Ιννοκέντιο Γ΄ τονίζει ότι ο Αλέξιος Δούκας Μούρτζουφλος είχε συγγένεια αίματος με τον Αλέξιο Δ΄ Άγγελο.
Νέα Σκωτία

250px|right|thumb|Συνοπτικός χάρτης της Νέας Σκωτίας
thumb|right|200px|Η σημαία της Νέας Σκωτίας
Η Νέα Σκωτία (αγγλικά: "Nova Scotia", γαλλικά: "Nouvelle Écosse", Σκωτ. "Alba Nuadh") είναι επαρχία του Καναδά στις ακτές του Ατλαντικού.

Η Νέα Σκωτία έχει έκταση 55.283 τ.χλμ. που ισοδυναμεί στο 0,6% περίπου της έκτασης όλου του Καναδά και κατοικείται από 979.449 κατοίκους (εκτιμήσεις 2021) και αντιπροσωπεύει το 2,6% του πληθυσμού της χώρας. 

Η Νέα Σκωτία είναι η ένατη και προτελευταία σε έκταση επαρχία του Καναδά. Πρωτεύουσα της Νέας Σκωτίας είναι το Χάλιφαξ (316.701 κάτοικοι) (απογραφή 2016), σημαντικό λιμάνι και για πολλά χρόνια το σημείο εισόδου ευρωπαίων εποίκων και μεταναστών στον Καναδά.
Κρεμλίνο

Το Κρεμλίνο (Ρωσικά: кремль, προφορά σύμφωνα με το Διεθνές Φωνητικό Αλφάβητο: [krʲemlʲ]) είναι η Ρωσική λέξη για το «φρούριο», ή το «κάστρο» και αναφέρεται σε οποιοδήποτε μείζον οχυρωμένο κεντρικό σύμπλεγμα στις ιστορικές ρωσικές πόλεις. Αυτή η λέξη συχνά χρησιμοποιείται για να αναφερθεί στο καλύτερα γνωστό, το Κρεμλίνο της Μόσχας, ή την κυβέρνηση που εδρεύει εκεί. Το όνομα «Κρεμλίνο» έχει συχνά εσφαλμένως συνδεθεί και με τον Καθεδρικό Ναό του Αγίου Βασιλείου λόγω του ιδιαιτέρου σχήματός του, αν και δεν αποτελεί τμήμα του Κρεμλίνου της Μόσχας.
Αρχιεπίσκοπος Κύπρου Λεόντιος

Ο Αρχιεπίσκοπος Κύπρου Λεόντιος (κατά κόσμον Aντώνιος Λεοντίου; 3 Μαρτίου 1896 - 26 Ιουλίου 1947) ήταν Αρχιεπίσκοπος Κύπρου.
Αρχιεπίσκοπος Κύπρου Κύριλλος Β΄

Ο Αρχιεπίσκοπος Κύπρου Κύριλλος Β΄ , κατά κόσμον Κωνσταντίνος Παπαδόπουλος, γεννήθηκε στο χωριό Πρόδρομος στις 26 Οκτωβρίου 1845. Σε ηλικία 15 ετών πήγε υπότροφος κοντά στον τότε Αρχιεπίσκοπο Μακάριο Α΄. Σπούδασε στη Θεολογική Σχολή Τιμίου Σταυρού Ιεροσολύμων. Το 1889 εξελέγη Μητροπολίτης Κυρηνείας και τέσσερα χρόνια μετά Μητροπολίτης Κιτίου. 

Με το θάνατο του Αρχιεπισκόπου Σωφρονίου Γ΄ το 1900 και τον προηγούμενο θάνατο του Μητροπολίτη Πάφου Επιφανείου το 1899, η Εκκλησία της Κύπρου είχε μείνει με δυο μόνο Ιεράρχες, τον Κιτίου Κύριλλο και τον συνονόματό του Κυρηνείας Κύριλλο. Ο Κιτίου ήταν υπέρ της άμεσης Ένωσης της Κύπρου με την Ελλάδα, ενώ ο Κυρηνείας ήταν πιο μετριοπαθής. Οι δύο Ιεράρχες αντιπαρατέθηκαν έντονα και δίχασαν το λαό, σε σημείο ώστε να παρέμβει το Οικουμενικό Πατριαρχείο, το Πατριαρχείο Αλεξανδρείας, το Πατριαρχείο Ιεροσολύμων, ακόμα και η Κυβέρνηση της Μεγάλης Βρετανίας για εξομάλυνση της κατάστασης.

Το 1908 ο Οικουμενικός Πατριάρχης Ιωακείμ αποφάσισε να δώσει λύση στο πρόβλημα με την εκλογή του Κυρίλλου Κυρηνείας ως Αρχιεπισκόπου. Απέστειλε μάλιστα στην Κύπρο ως Έξαρχο τον μετέπειτα Πατριάρχη Βασίλειο Γ΄. Οι οπαδοί του Κυρίλλου Κιτίου αντέδρασαν πολύ έντονα και πραγματοποίησαν ογκωδέστατο συλλαλητήριο στη Λευκωσία. Το πλήθος προχώρησε προς την Αρχιεπισκοπή για να εμποδίσει την ενθρόνιση του νέου Αρχιεπισκόπου. Τότε ο Άγγλος κυβερνήτης έδωσε διαταγή στα αγγλικά στρατεύματα να εκκενώσουν την Αρχιεπισκοπή. Τελικά το πρόβλημα λύθηκε το 1909 με παρέμβαση του Πατριαρχείου Αλεξανδρείας. Ο Κύριλλος Κυρηνείας δεν διεκδίκησε εκλογή στον Αρχιεπισκοπικό Θρόνο και έτσι ομόφωνα αναδείχθηκε Αρχιεπίσκοπος ο Κύριλλος Κιτίου.

Όμως, ακόμη και και μετά την εκλογή του Κυρίλλου Β΄, οι αντιπαραθέσεις και οι ακρότητες συνεχίζονται και σταματούν μόνο μόνο μετά από νέα παρέμβαση του Πατριαρχείου Αλεξανδρείας το 1910, οπότε οι δυο Ιεράρχες συναντήθηκαν στο Μετόχι Κύκκου, όπου μετά από αμοιβαίες υποχωρήσεις έδωσαν τέλος στη μεταξύ τους αντιπαλότητα.

Ο Αρχιεπίσκοπος Κύπρου Κύριλλος Β΄ πέθανε 7 χρόνια μετά την εκλογή του, στις 6 Ιουλίου 1916.
Αρχιεπίσκοπος Κύπρου Μακάριος Β΄

Ο Αρχιεπίσκοπος Κύπρου Μακάριος Β΄ (κατά κόσμον Μιχαήλ Χαραλάμπους Παπαϊωάννου, 1870 - 28 Ιουνίου 1950) γεννήθηκε στο χωριό Πρόδρομος στη Μαραθάσα της Κύπρου το 1870. Σπούδασε στη Μεγάλη του Γένους Σχολή στη Κωνσταντινούπολη και κατόπιν στη Θεολογική Σχολή της Χάλκης.

Το 1917 εξελέγη Μητροπολίτης Κυρηνείας και στις 24 Δεκεμβρίου 1947 Αρχιεπίσκοπος Κύπρου, χωρίς συνυποψήφιο. Ήταν γνωστός για τις σκληρές του θέσεις απέναντι στους Άγγλους και την επιμονή του στην άμεση ένωση της Κύπρου με την Ελλάδα. Πέθανε στις 28 Ιουνίου 1950 στη Λευκωσία.




Κατηγορία:Αρχιεπίσκοποι Κύπρου
Κατηγορία:Κύπριοι ιεράρχες
Αρχιεπίσκοπος Κύπρου Χρυσόστομος Α΄

Ο Αρχιεπίσκοπος Κύπρου Χρυσόστομος Α΄ (κατά κόσμον "Χριστόφορος Αριστοδήμου", 27 Σεπτεμβρίου 1927 - 22 Δεκεμβρίου 2007) γεννήθηκε στο χωριό Στατός της Επαρχίας Πάφου. Έγινε δόκιμος μοναχός στη Μονή Κύκκου το 1940 και φοίτησε στο σχολείο του μοναστηριού. Το 1946 εισήχθη στο Παγκύπριο Γυμνάσιο και το 1952 μετακόμισε στην Αθήνα, όπου σπούδασε Θεολογία, στη Θεολογική Σχολή του Πανεπιστημίου Αθηνών. 

Μετά την αποφοίτησή του, το 1961, επέστρεψε στην Κύπρο και έγινε ιεροκήρυκας της Μονής Κύκκου. Το 1961 χειροτονήθηκε πρεσβύτερος και κατόπιν έγινε αρχιμανδρίτης. Το 1966 μετέβη στη Μεγάλη Βρετανία. Εκεί έκανε μεταπτυχιακές σπουδές και έμαθε αγγλικά. Το 1968 επέστρεψε στην Κύπρο και χειροτονήθηκε Χωρεπίσκοπος Κωνσταντίας. Το 1973 ο Αρχιεπίσκοπος Μακάριος προκήρυξε επισκοπικές εκλογές στην Πάφο και ο Χρυσόστομος εξελέγη δια βοής Μητροπολίτης υπό τον τίτλο του Μητροπολίτου Πάφου.

Μετά το θάνατο του Αρχιεπισκόπου Μακαρίου, στις 3 Αυγούστου 1977, ο Χρυσόστομος ανέλαβε τοποτηρητής του αρχιεπισκοπικού θρόνου και στις 12 Νοεμβρίου του ίδιου έτους εξελέγη ομόφωνα Αρχιεπίσκοπος Κύπρου.

Το 2002 διαγνώστηκε ότι πάσχει από τη νόσο Αλτσχάιμερ. Το 2005 χειρουργήθηκε στο αριστερό ισχίο, μετά από πτώση του από τα σκαλιά του Αρχιεπισκοπικού Μεγάρου. Μετά από πολύμηνη κατάκλιση, κατά την οποία δεν μπορούσε να ασκήσει τα καθήκοντά του, λόγω και της ασθένειάς του, Ιεράρχες της Κύπρου ζήτησαν, τον Οκτώβριο του 2005, τη μεσολάβηση του Οικουμενικού Πατριαρχείου. Αυτό συγκάλεσε Διευρυμένη Σύνοδο στο Σαμπεζί της Ελβετίας τον Μάιο του 2006, η οποία κήρυξε τον αρχιεπισκοπικό θρόνο σε χηρεία και ξεκίνησε τις διαδικασίες για την εκλογή νέου Αρχιεπισκόπου.

Ο Αρχιεπίσκοπος Κύπρου Χρυσόστομος Α΄ απεβίωσε στις 22 Δεκεμβρίου του 2007.
Κάτια Δανδουλάκη

Η Κάτια Δανδουλάκη (γενν. Θεσσαλονίκη, 16 Μαΐου 1948) είναι Ελληνίδα ηθοποιός.
Χρίστο Σμύρνενσκι

Ο Χρίστο Ντιμιτρόφ Ιζμιρλίεφ ("Христо Димитров Измирлиев", 29 Σεπτεμβρίου 1898 - 18 Ιουνίου 1923), γνωστός ως Χρίστο Σμύρνενσκι ("Христо Смирненски"), ήταν Βούλγαρος ποιητής, από τους κύριους εκφραστές της βουλγαρικής λογοτεχνίας των αρχών του 20ου αιώνα. Το ψευδώνυμο Σμύρνενσκι (Σμυρναίος, ο εκ Σμύρνης) προέρχεται από την απόδοση του επιθέτου του, Ιζμιρλίεφ (Ιζμίρ = Σμύρνη), στη βουλγαρική.

Παρά τον πρόωρο του θάνατο, άφησε πίσω του πλούσιο και αξιόλογο έργο. Μια από τις πρόσφατες εκδόσεις στη βουλγαρική με συλλογές από ποιήματά του αποτελείται από οκτώ τόμους.
Το έργο του είναι επηρεασμένο από τις ιδέες του Μακεδονικού Αγώνα καθώς και τις σοσιαλιστικές του πεποιθήσεις.
Βονιφάτιος ο Μομφερρατικός

Ο Βονιφάτιος ο Μομφερρατικός ("Bonifacio I del Monferrato", 1150 - 4 Σεπτεμβρίου 1207) ήταν Μαρκήσιος του Μομφερράτου (1192-1207), Βασιλιάς της Θεσσαλονίκης (1204-1207). Ο Βονιφάτιος ήταν τρίτος γιος του Γουλιέλμου Ε΄ του Μομφερράτου και της Ιουδήθ του Μπάμπενμπερκ, νεότερος αδελφός του Γουλιέλμου του Μομφερράτου και του Κορράδου του Μομφερράτου. Γεννήθηκε μετά την επιστροφή του πατέρα του από την Β΄ Σταυροφορία.
Λέρνη

<mapframe latitude="37.55" longitude="22.7417" zoom="11" width="300" height="300" align="right">
 "type": "FeatureCollection",
 "features": [
 { "type": "Feature",
 "properties": {},
 "geometry": {"type": "Point", "coordinates": [22.718320,37.551128]}
 ]
 }</mapframe>
Η Λέρνη ή Λέρνα είναι αρχαία παραθαλάσσια τοποθεσία της Αργολίδας, περίπου 7 χλμ. νότια του Άργους και 12 χλμ νοτιοδυτικά του Ναυπλίου, κοντά στη θέση του σημερινού οικισμού Μύλοι, στις ανατολικές υπώρειες του όρους Ποντίνου. Ήταν φημισμένη στην αρχαιότητα για τα άφθονα νερά της. Κατά την Πρωτοελλαδική Εποχή, στη θέση αυτή άκμαζε σημαντικός προϊστορικός οικισμός.

Η Λέρνη αναφέρεται άλλοτε ως ποταμός, άλλοτε ως πηγή και άλλοτε ως λίμνη (και συνεκδοχικά ως πεδιάδα) και έδωσε την ονομασία της σε ολόκληρη την περιοχή. Από την πηγή Λέρνη πήγαζε ο ποταμός Ποντίνος, παράλληλα σχεδόν προς τον Αμυνωνή εκβάλλοντας στη παρακείμενη θάλασσα μετά από ρου μικρού μήκους. Από τα άφθονα νερά της, καθώς και άλλων παρακείμενων πηγών όπως του Αμφιαράου σχηματίζονταν κατά την αρχαιότητα πολλά τέλματα από τα οποία και γεννήθηκε ο μύθος της Λερναίας Ύδρας, αλληγορικά ως πρώτη προσπάθεια αποξήρανσης ελών στον ελλαδικό χώρο από τους μυθικούς κατοίκους, προσωποποιούμενοι στη μορφή του Ηρακλή. Επίσης στον ίδιο χώρο ήταν και η λίμνη Αλκυονία, την οποία θεωρούσαν απύθμενη (το ίδιο πιστεύουν μέχρι σήμερα οι κάτοικοι της περιοχής) και είσοδο του Κάτω Κόσμου. Από αυτήν, σύμφωνα με την μυθολογία, κατέβηκε ο Διόνυσος στον Άδη για να φέρει τη Σεμέλη..

Η αφθονία των πλούσιων υδάτων της περιοχής μαρτυρείται και από το γεγονός ότι σε απόσταση μικρότερη των 400 μ. από την ακτή, μέσα στη θάλασσα, υφίσταται η μεγάλη πηγή γλυκού νερού λεγόμενη "Δεινή" ή "Ανάβολος" στην οποία κατά τον Παυσανία οι Αργείοι έρριχναν ζωντανά άλογά τους, ως θυσία προς τον Ποσειδώνα, τα οποία στη συνέχεια ο θεός τα ελευθέρωνε και επέστρεφαν στην ακτή. Η όλη περιοχή της Λέρνης ήταν στενότατα συνδεδεμένη με την αρχαία λατρεία του υγρού στοιχείου. Εκεί γιορτάζονταν τα Λέρναια.

Στη δεκαετία του 1960, ερευνητές της εταιρίας "ΧΡΩΠΕΙ Α.Ε" είχαν εκπονήσει μελέτη εκμετάλλευσης των γλυκέων υδάτων αυτής της θαλάσσιας πηγής του Αργολικού, γιατί υπολόγιζαν ότι ο όγκος νερού που πήγαζε απ΄ αυτήν και χάνεται στη θάλασσα είναι τόσος ώστε να υδροδοτείται ολόκληρος ο νομός Αργολίδας. Παρότι ενημερώθηκε σχετικά ακόμη και ο τότε Βασιλιάς Παύλος, το Υπουργείο Γεωργίας δεν έδειξε ενδιαφέρον και η όλη απόπειρα εγκαταλείφθηκε.
Άγκυρα πλοίου

thumb|right|280px|Άγκυρα πλοίου τύπου Hall
Η άγκυρα είναι από τα βασικότερα εξαρτήματα του πλοίου που σχετίζεται και με την ασφάλειά του. Η άγκυρα είναι εκείνη που του εξασφαλίζει σταθερότητα θέσης (αγκυροβολία) όταν βρίσκεται σε όρμο, αγκυροβόλιο ή σε λιμένα. Το μέγεθος του πλοίου είναι και ο κυριότερος παράγων του μεγέθους της. Κύριος στόχος είναι η παρεχόμενη εκ του τύπου της μεγαλύτερη ασφάλεια συνδυάζοντας ευκολότερη χρήση.
Κωνσταντίνος Χριστόπουλος

:Για τον βουλευτή, δείτε Κωνσταντίνος Αθ. Χριστόπουλος".

Ο Κωνσταντίνος Χριστόπουλος ή Χριστιάς (1872 - 1957) ήταν ο ιδρυτής της «Ηλειακής Βιβλιοθήκης»

Γεννήθηκε στον Πύργο και σπούδασε ιατρική. Υπηρέτησε ως στρατιωτικός γιατρός από το 1897 έως το 1920, οπότε και παραιτήθηκε. Είχε έναν γιο, ο οποίος απεβίωσε μόλις σε ηλικία 17 χρονών και δυο κόρες, τη Φανή, μητέρα του τέως πρωθυπουργού Κωνσταντίνου Σημίτη και την Αγγελικη. Στους Βαλκανικούς πολέμους συμμετείχε ως γιατρός και κατάφερε να προαχθεί ως τον βαθμό του γενικού αρχιάτρου. Το 1925 έθεσε χωρίς επιτυχία υποψηφιότητα για τον δημαρχιακό θώκο.

Στις 25 Απριλίου 1923 ίδρυσε την «Ηλειακή βιβλιοθήκη» ενώ το 1953, ύστερα από δικές του προσπάθειες, την μετέτρεψε σε κρατική. Στην βιβλιοθήκη δώρισε χιλιάδες τόμους καθώς και την πατρική του οικία με σκοπό να στεγαστεί η βιβλιοθήκη. Το ταφικό μνημείο, το οποίο κατασκεύασε στο Α΄ νεκροταφείο Πύργου για τον νεκρό γιό του, ξεχωρίζει για την τεχνική του.
Κυπαρισσία

Η Κυπαρισσία είναι κωμόπολη, η οποία υπάγεται διοικητικά στον Δήμο Τριφυλίας και βρίσκεται στα βορειοδυτικά του Νομού Μεσσηνίας, ενώ ως το 2010, αποτελούσε έδρα του ομώνυμου Δήμου.
Η "Κυπαρισσία" είναι σήμερα η έδρα του Δήμου Τριφυλίας, που υπάγεται στην Περιφερειακή Ενότητα Μεσσηνίας, η οποία συστάθηκε το 2011 με το Πρόγραμμα Καλλικράτης. Ο Δήμος Τριφυλίας έχει πληθυσμό 27.373 κατοίκους και έκταση 101 τ. χμ. Στην τελευταία απογραφή πληθυσμού που έγινε το 2011, η "Δημοτική Ενότητα Κυπαρισσίας" είχε 7.728 κατοίκους, ενώ η Κυπαρισσία είχε 5.131 κατοίκους και ήταν η τέταρτη σε πληθυσμό πόλη της "Περιφερειακής Ενότητας Μεσσηνίας", μετά την πρωτεύουσα Καλαμάτα (54.100), την Μεσσήνη (6.065) και τα Φιλιατρά (5.969). Η Κυπαρισσία είναι το γεωργικό και εμπορικό κέντρο της επαρχίας Τριφυλλίας.
Τάκης Δόξας

O Τάκης Δόξας (1913 - 1976) ήταν Έλληνας ποιητής, πεζογράφος, και θεατρικός συγγραφέας. Το πραγματικό όνομα του ήταν Παναγιώτης Λαμπρινόπουλος.
Heroes

Το Heroes είναι αμερικανική τηλεοπτική σειρά δημιουργημένη από τον Τιμ Κρινγκ. Η σειρά που ξεκίνησε να προβάλλεται στις (Η.Π.Α) στις 25 Σεπτεμβρίου του 2006 στο τηλεοπτικό δίκτυο NBC παρακολουθεί τη ζωή έντεκα κοινών κατά τα άλλα ανθρώπων από τη στιγμή που ανακαλύπτουν ότι διαθέτουν υπερφυσικές ικανότητες όπως τηλεπάθεια, ταξίδια στο χρόνο κ.α. Τα πρώτα τέσσερα επεισόδια αποτέλεσαν την πρώτη θεματική ενότητα με τίτλο "Συνηθισμένοι άνθρωποι ανακαλύπτουν ασυνήθιστες ικανότητες", στο τέλος δε του 4ου επεισοδίου συμβαίνει ένα γεγονός που σηματοδοτεί την έναρξη της δεύτερης θεματικής ενότητας με τίτλο "Σώσε τη μαζορέτα, σώσε τον κόσμο" και που αναφέρεται στους χαρακτήρες μιας μαζορέτας (Κλερ Μπένετ) με την ικανότητα να θεραπεύεται αστραπιαία από κάθε είδους τραύματα και ενός ζωγράφου (Ισαάκ Μέντεζ) που αποτυπώνει στον καμβά τα οράματα του για την καταστροφή του κόσμου. Όσο οι χαρακτήρες ανακαλύπτουν τις ικανότητες του και συναντιούνται μεταξύ τους συνειδητοποιούν ότι θα πρέπει να ενωθούν για να προλάβουν την επερχόμενη καταστροφή.
Γεώργιος Χατζανέστης

Ο Γεώργιος Χατζανέστης ή Χατζηανέστης (3 Δεκεμβρίου 1863 - 28 Νοεμβρίου 1922) ήταν Έλληνας αξιωματικός του πυροβολικού που διετέλεσε διοικητής της Στρατιάς της Μικράς Ασίας από τον Μάϊο του 1922 μέχρι και τις 24 Αυγούστου 1922. Κατά τη διάρκεια της ηγεσίας του εκδηλώθηκε η τουρκική αντεπίθεση που οδήγησε στην Μικρασιατική Καταστροφή. Με την επιστροφή του στην Ελλάδα συνελήφθη από την επαναστατική κυβέρνηση και εν συνεχεία οδηγήθηκε ενώπιον έκτακτου στρατοδικείου με την κατηγορία της εσχάτης προδοσίας. Στη δίκη που ακολούθησε, που έμεινε γνωστή ώς «δίκη των έξι», κρίθηκε ένοχος και καταδικάστηκε σε θάνατο. Εκτελέστηκε στις 28 Νοεμβρίου 1922.
Γαστούνη

Η Γαστούνη είναι κωμόπολη της δυτικής Ηλείας (η τρίτη σε πληθυσμό στην Ηλεία), σημαντικό αγροτικό και εμπορικό κέντρο της περιοχής. Παλιός τόπος διαμονής των Φράγκων πριγκίπων της Αχαΐας με το όνομα "La Gastogne". Όλη η γύρω περιοχή, καλούμενη Κάμπος Γαστούνης, καλύπτεται με πλούσιες καλλιέργειες αμπελιών, ελαιόδενδρων, οπωροφόρων και λαχανικών.

Επί Φραγκοκρατίας αποτελούσε μέρος του Πριγκιπάτου Αχαΐας, ενώ επί Οθωμανοκρατίας ήταν πρωτεύουσα της Ηλείας και κατέστη κέντρο ανεφοδιασμού κατά την Ελληνική επανάσταση του 1821 με προτωστάτη το ΣΙσίνη. Στη συνοικία «Καθολική» σώζεται η βυζαντινού ρυθμού εκκλησία της Κοίμησης της Θεοτόκου που σε επιγραφή που υπάρχει αναφέρεται ως χρονολογία ανακαίνισης το 1702. Η Γαστούνη αποτελεί την έδρα του Δήμου Πηνειού, ενώ παλαιότερα αποτελούσε την έδρα του Καποδιστριακού Δήμου Γαστούνης
Ανδραβίδα

Η Ανδραβίδα είναι αγροτική κωμόπολη της Ηλείας σε υψόμετρο 14 μέτρα και αποτελεί την έδρα της Δημοτικής Ενότητας Ανδραβίδας του καλλικρατικού δήμου Ανδραβίδας - Κυλλήνης. Βρίσκεται 36 χλμ. ΒΔ του Πύργου και 64 χλμ. ΝΔ της Πάτρας. Σύμφωνα με την απογραφή του 2011 έχει 3.981 μόνιμους κατοίκους.
Δήμος Ανδραβίδας

Ο Δήμος Ανδραβίδας ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδραβίδας - Κυλλήνης.

Βρισκόταν στο βορειοδυτικό τμήμα του νομού. Ο δήμος είχε μόνιμο πληθυσμό 4.269 κατοίκους (απογραφή 2001) και καταλάμβανε έκταση 40.728 στρεμμάτων. Έδρα του ήταν η Ανδραβίδα, από την οποία πήρε και την ονομασία του.
Άντριου Μπόναρ Λω

Ο Άντριου Μπόναρ Λω (αγγλ. "Andrew Bonar Law") ήταν Βρετανός πολιτικός, ο οποίος διετέλεσε Πρωθυπουργός της Μεγάλης Βρετανίας από τις 23 Οκτωβρίου 1922 ως τις 22 Μαΐου 1923.

Γεννήθηκε στις 16 Σεπτεμβρίου 1858 στον Καναδά και πέθανε στις 30 Οκτωβρίου 1923 στο Λονδίνο.
Κωνσταντίνος Δαβάκης

:* "Το «Δαβάκης» οδηγεί εδώ. Για άλλα πρόσωπα με το ίδιο επώνυμο, δείτε Δαβάκης (αποσαφήνιση)."
Ο Κωνσταντίνος Δαβάκης (1897 - 21 Ιανουαρίου 1943) ήταν Έλληνας στρατιωτικός, συνταγματάρχης πεζικού και ήρωας του ελληνοϊταλικού πολέμου του 1940. Γεννήθηκε στα Κεχριάνικα Λακωνίας το 1897 και πέθανε στην Αδριατική θάλασσα τον Ιανουάριο του 1943.
Τζον Άνταμς

Ο Τζον Άνταμς ("John Adams, Jr.", 30 Οκτωβρίου 1735 - 4 Ιουλίου 1826) ήταν ο πρώτος αντιπρόεδρος των Ηνωμένων Πολιτειών Αμερικής και 2ος Πρόεδρος της χώρας μετά τον Τζορτζ Ουάσινγκτον. Ήταν σύζυγος της πολιτικού Άμπιγκεϊλ Άνταμς.

Γεννήθηκε στις 30 Οκτωβρίου 1735 και πέθανε στις 4 Ιουλίου 1826, την ίδια ημέρα με τον Τόμας Τζέφερσον.

Ο Άνταμς ήρθε στο προσκήνιο κατά τα πρώτα στάδια της Αμερικανικής Επανάστασης. Ως εκπρόσωπος της Μασσαχουσέττης στο Ηπειρωτικό Κονγκρέσσο, έπαιξε πρωταγωνιστικό ρόλο στο να πείσει το Κογκρέσο να εγκρίνει τη Διακήρυξη Ανεξαρτησίας των Πολιτειών της Αμερικής το 1776. Ως εκπρόσωπος του Κογκρέσου στην Ευρώπη, ήταν ένας μεγάλος διαπραγματευτής για την ενδεχόμενη ειρηνευτική συνθήκη με την Μεγάλη Βρετανία, και φέρει την κύρια ευθύνη για τη χορήγηση σημαντικών δανείων από τους Ολλανδούς.



Κατηγορία:Πρόεδροι των ΗΠΑ
Κατηγορία:Αντιπρόεδροι των ΗΠΑ
Ευάγγελος Βενιζέλος

O Ευάγγελος Βενιζέλος (Θεσσαλονίκη, 1 Ιανουαρίου 1957) είναι Έλληνας πολιτικός του χώρου της κεντροαριστεράς, ο οποίος χρημάτισε Αντιπρόεδρος της Κυβέρνησης της Ελλάδας σε τρεις κυβερνήσεις, πολλές φορές Υπουργός καθώς και Πρόεδρος του ΠΑΣΟΚ. Ήταν από τα ηγετικά πολιτικά πρόσωπα που κλήθηκαν να κυβερνήσουν τη χώρα στα δύσκολα χρόνια της ελληνικής κρίσης χρέους. Σήμερα, απέχει από την ενεργό πολιτική προτιμώντας την διδασκαλία, επιστρέφοντας στην έδρα του Συνταγματικού Δικαίου στο Τμήμα Νομικής του Αριστοτελείου Πανεπιστημίου Θεσσαλονίκης
Αγαμέμνονας

O Αγαμέμνονας ("Αγαμέμνων)" είναι ένας από τους επιφανέστερους ήρωες της ελληνικής μυθολογίας. Βασιλιάς των Μυκηνών και του Άργους, ίσως και επικυρίαρχος των ηγεμόνων της μυκηναϊκής επικράτειας. Πάντως, θεωρείται ο πιο σημαντικός μεταξύ τους και αρχιστράτηγος σε πανελλήνια κλίμακα της εκστρατείας κατά της Τροίας. Ήταν γιος του βασιλιά Ατρέα των Μυκηνών και της Αερόπης, αδελφός του Μενελάου και της Αναξίβιας, σύζυγος της Κλυταιμνήστρας, από την οποία απέκτησε τρεις κόρες (Ιφιγένεια, Ηλέκτρα και Χρυσόθεμις) και έναν γιο, τον Ορέστη. Με αφορμή την απαγωγή από τον Πάρη της συζύγου του αδελφού του Μενελάου, Ελένης, ο Αγαμέμνων κατόρθωσε να συγκροτήσει μια μεγάλη στρατιά και στόλο από όλες τις ελληνικές πόλεις και να εκστρατεύσει κατά της Τροίας.

Το όνομα Αγαμέμνων προέρχεται από τις λέξεις «άγαν» και «μέμνων» που σημαίνει πολύ επίμονος, σταθερός, καρτερικός. Μετά την άλωση και την επιστροφή του από την Τροία δολοφονήθηκε από τη γυναίκα του και τον Αίγισθο, εραστή της Κλυταιμνήστρας, που εν τω μεταξύ είχε πάρει την εξουσία των Μυκηνών.
Τζορτζ Ουάσινγκτον

Ο Τζορτζ Ουάσινγκτον ή Γεώργιος Ουάσιγκτον (αγγλικά: "George Washington", , 22 Φεβρουαρίου 1732 – 14 Δεκεμβρίου 1799) ήταν ο πρώτος πρόεδρος των Ηνωμένων Πολιτειών Αμερικής (1789-1797), διοικητής του Γενικού Επιτελείου του Ηπειρωτικού Στρατού κατά τη διάρκεια της Αμερικανικής Επανάστασης και ένας από τους ιδρυτές των Ηνωμένων Πολιτειών της Αμερικής. Προήδρευσε της συνέλευσης που συνέταξε το Σύνταγμα, το οποίο αντικατέστησε τα άρθρα της Συνομοσπονδίας και καθόρισε τη θέση του Προέδρου.
Ο Ουάσιγκτον εξελέγη Πρόεδρος με ομόφωνη επιλογή των 69 εκλογέων το 1788, και υπηρέτησε δύο θητείες. Φρόντισε για τη δημιουργία μιας ισχυρής, καλά χρηματοδοτούμενης εθνικής κυβέρνησης που θα διατηρούσε την ουδετερότητα στους πολέμους που θα μαίνονταν στην Ευρώπη, θα κατέστειλε εξεγέρσεις, και θα κέρδιζε την αποδοχή μεταξύ των Αμερικανών όλων των τύπων. Το στυλ ηγεσίας του εγκαθίδρυσε πολλές μορφές και τελετουργικά της κυβέρνησης που έχουν χρησιμοποιηθεί, όπως η χρήση ενός συστήματος υπουργικού συμβουλίου και την παροχή ομιλίας κατά την ορκωμοσία. Ακόμα, η ειρηνική μετάβαση από την προεδρία του στην προεδρία του Τζον Άνταμς δημιούργησε μια παράδοση που συνεχίζεται στον 21ο αιώνα. Ο Ουάσιγκτον χαρακτηρίστηκε ως εθνοπατέρας, ακόμη και κατά τη διάρκεια της ζωής του. 

O Τζορτζ Ουάσινγκτον γεννήθηκε από αγροτική αριστοκρατική οικογένεια της Βιρτζίνια. Η οικογένειά του είχε στην κατοχή της καπνοκαλλιέργειες και δούλους. Αφότου πέθαναν ο πατέρας και ο μεγαλύτερος αδερφός του, όταν ήταν νέος, συνδέθηκε προσωπικά με τον ισχυρό Ουίλιαμ Φαίρφαξ, ο οποίος τον προώθησε ως τοπογράφο και στρατιώτη. Έγινε γρήγορα ανώτερος αξιωματικός των αποικιακών δυνάμεων κατά την διάρκεια των πρώτων σταδίων του Πολέμου Γάλλων και Ινδιάνων. Επιλέχθηκε από το Δεύτερο Ηπειρωτικό Κογκρέσο το 1775 να γίνει διοικητής του Γενικού Επιτελείου του Ηπειρωτικού Στρατού στην Αμερικανική Επανάσταση. Ο Ουάσινγκτον κατάφερε να εκδιώξει τους Βρετανούς από τη Βοστώνη το 1776, όμως ηττήθηκε και παρ΄ολίγο αιχμαλωτίσθηκε το ίδιο έτος, όταν έχασε την Νέα Υόρκη. Μετά την διάσχιση του ποταμού Ντελάγουερ κατά τη διάρκεια ενός βαρύ χειμώνα, νίκησε τους Βρετανούς σε δύο μάχες και ανακατέλαβε το Νιου Τζέρσεϊ.
Γενική Γραμματεία Έρευνας και Τεχνολογίας

class="infobox" width=282 style="font-size: 100%;"
style="background: #FFFBFF; text-align: center; color:black" colspan="2" | Γενική Γραμματεία Έρευνας και Τεχνολογίας
 colspan="3" style="text-align:center;"|center|200px
style="background: #EFEFEF; text-align: center; color:black" colspan="2" Πληροφορίες 
Σύσταση
1964
Δικαιοδοσία
Έδρα
Λ. Μεσογείων 14 – 18, Τ.Κ. 11510, Αθήνα, Ελλάδα
Υπουργός
Αρμόδιος Υφυπουργός Έρευνας και Τεχνολογίας
Γενικός Γραμματέας
style="background: #EFEFEF; text-align: center; color:black" colspan="2" Ιστοσελίδα
 colspan="2" style="background: #FFFBFF; text-align: center; color:black" gsrt.gr/
Η Γενική Γραμματεία Έρευνας και Τεχνολογίας (ΓΓΕΤ) - Γενική Γραμματεία Έρευνας και Καινοτομίας (ΓΓΕΚ) από 06.01.2021 - αποτελεί αυτοτελή υπηρεσία του Υπουργείου Ανάπτυξης και Επενδύσεων. Μέχρι το 2009, ανήκε στο Υπουργείου Ανάπτυξης. Από το 2009 έως το 2019 άνηκε στο Υπουργείο Παιδείας, Έρευνας και Θρησκευμάτων και ειδικότερα ήταν αρμοδιότητα του Αναπληρωτή Υπουργού Έρευνας και Καινοτομίας.
Οχυρό Ιστίμπεη

Το Οχυρό Ιστίμπεη απέχει 16 χιλιόμετρα από το Νέο Πετρίτσι και βρίσκεται στο όρος Κερκίνη (Μπέλες). Απέχει 250 περίπου μέτρα από τα ελληνοβουλγαρικά σύνορα, και βρίσκεται σε υψόμετρο 1.339 μέτρων.
Εζέν Καμαρά

Ο Εζέν Καμαρά ("Eugene Camara", 1942-2019) ήταν πολιτικός από τη Γουινέα. Διορίστηκε πρωθυπουργός της αφρικανικής χώρας το 2007.
Νίκολα Σπίριτς

Ο Νίκολα Σπίριτς ("Nikola Špirić", 4 Σεπτεμβρίου 1956) είναι Βόσνιος πολιτικός, ο οποίος διατέλεσε πρωθυπουργός της Βοσνίας και Ερζεγοβίνης από το 2007 εώς το 2012. Είναι Σέρβος στην καταγωγή. Ανήκει στο κόμμα Συμμαχία των Ανεξάρτητων Σοσιαλδημοκρατών (SNSD). Από το 1992 διδάσκει Οικονομικές Επιστήμες στο πανεπιστήμιο της Μπάνια Λούκα.
Ρίεια

Τα Ρίεια ήταν αθλητικοί αγώνες που γίνονταν κατά την αρχαιότητα.

Οι αγώνες γίνονταν προς τιμήν του Ποσειδώνα στο Ρίο και οργανώνονταν από κοινού με το Αντίρριο.
Οι αγώνες είχαν τοπική εμβέλεια και γίνονταν κοντά στον ναό του Ποσειδώνα που υπήρχε στο Ρίο. Σήμερα γνωρίζουμε λίγα στοιχεία για τους αγώνες και αυτά από επιγραφές που έχουν βρεθεί.
Το χρονικό μιας Κυριακής

Το χρονικό μιας Κυριακής είναι ελληνική δραματική ταινία του 1975, σε σενάριο και σκηνοθεσία Τάκη Κανελλόπουλου. Συμπαραγωγής του σκηνοθέτη και του Ελληνικού Κέντρου Κινηματογράφου. Πρωταγωνιστεί ο Θάνος Τζενεράλης. Η ταινία αφηγείται εξι ιστορίες μοναχικών ατόμων, διαποτισμένες από μελαγχολία, ρομαντισμό και πίκρα, για κάποιες αξίες του παρελθόντος.
Κώστας Πασχάλης

Ο Κώστας Πασχάλης (1 Σεπτεμβρίου 1929 - 9 Φεβρουαρίου 2007) ήταν βαρύτονος της όπερας, γνωστός διεθνώς με το εκλατινισμένο "Kostas Paskalis". Ανήκε σε μια γενιά Ελλήνων ερμηνευτών του λυρικού θεάτρου γεννημένων κατά το Μεσοπόλεμο, η οποία γνώρισε παγκόσμια καταξίωση στις πρώτες μεταπολεμικές δεκαετίες και συμπεριελάμβανε τη Μαρία Κάλλας, το Νίκο Ζαχαρίου, τη νεότερη Έλενα Σουλιώτη κ.ά.
Φωτεινή πηγή

Φωτεινή πηγή ονομάζεται οποιαδήποτε πηγή που εκπέμπει φως.
Ιτιά

Η Ιτιά (επιστ. Ιτέα, Salix) είναι γένος φυτών που ανήκει στην τάξη των Ιτεωδών (Salicales) και στην οικογένεια των Ιτεοειδών (Salicaceae) και περιλαμβάνει 330 περίπου είδη δέντρων και θάμνων των εύκρατων κυρίως αλλά και ψυχρών περιοχών της γης.

Τα δέντρα βρίσκονται κυρίως κοντά σε ποτάμια, χείμαρρους ή ρυάκια τα δε μικρά δέντρα και οι θάμνοι σε βουνά, βραχώδη εδάφη και ορισμένα είδη σε αρκτικές περιοχές. Όλα τα είδη έχουν στενά φύλλα που εναλλάσσονται, τα άνθη τους είναι αιωρούμενες ταξιανθίες και οι σπόροι τους έχουν μακριές μεταξωτές τρίχες. Μεταξύ των διαφόρων ειδών του γένους παρατηρείται φυσικός υβριδισμός και έτσι τα είδη της ιτιάς πολλαπλασιάζονται.

Ο φλοιός της ιτιάς χρησιμοποιείται στη βυρσοδεψία, ενώ από το φλοιό ορισμένων ειδών με εκχύλιση εξάγεται μία χημική ουσία, που ονομάζεται σαλικίνη και αξιοποιείται στη φαρμακευτική. Η ξυλεία των ειδών της ιτιάς δεν είναι ανθεκτική. Όμως από το είδος ιτιάς "Salix alba" var. "calva" (κάλβα), κατασκευάζονται τα ρόπαλα του κρίκετ.
AIDS

To σύνδρομο επίκτητης ανοσολογικής ανεπάρκειας (, συντομογρ. AIDS) είναι νόσος του ανθρώπινου ανοσοποιητικού συστήματος που προκαλείται από τον ιό της ανθρώπινης ανοσοανεπάρκειας (Human immunodeficiency virus, HIV). Η νόσος παρεμβαίνει στο ανοσοποιητικό σύστημα και παρεμποδίζει τη λειτουργία του, κάνοντας τα άτομα με AIDS περισσότερο πιθανά να αποκτήσουν λοιμώξεις, όπως ευκαιριακές λοιμώξεις και όγκους που συνήθως δεν προσβάλουν τα άτομα με λειτουργικά ανοσοποιητικά συστήματα. Αυτή η ευπάθεια χειροτερεύει με την εξέλιξη της νόσου.

Ο HIV μεταδίδεται πρωταρχικά με τη σεξουαλική επαφή, όπως με το πρωκτικό, κολπικό ή στοματικό σεξ, τη μετάγγιση αίματος, τις μολυσμένες υποδερμικές βελόνες, και από τη μητέρα στο παιδί κατά την εγκυμοσύνη, τον τοκετό και τον θηλασμό. Ορισμένα σωματικά υγρά όπως το σάλιο, τα δάκρυα, τα ούρα και ο ιδρώτας δεν μεταδίδουν τον HIV εκτός εάν περιέχουν μικροποσότητες αίματος. Ο ιός μπορεί να μεταδοθεί επίσης από επαφή ενός βλεννογόνου (δηλ. μιας βλεννώδους μεμβράνης που επικαλύπτει κάποιες κοιλότητες του σώματος, όπως ο βλεννογόνος του στόματος ή του εντέρου) με ένα σωματικό υγρό που περιέχει τον ιό, όπως αίμα, σπέρμα, κολπικά υγρά, προσπερματικά υγρά ή γάλα θηλασμού ενός μολυσμένου ατόμου.

Η προφύλαξη από την HIV λοίμωξη, πρωταρχικά μέσω του ασφαλούς σεξ και των προγραμμάτων ανταλλαγής συρίγγων και βελονών, αποτελεί στρατηγική κλειδί για τον έλεγχο της νόσου. Δεν υπάρχει θεραπεία ίασης ή προληπτικό εμβόλιο. Παρόλα αυτά η αντιρετροϊκή θεραπεία μπορεί να επιβραδύνει την εξέλιξη της νόσου και να οδηγήσει σε ένα προσδόκιμο ζωής κοντά στο φυσιολογικό. Παρότι η θεραπεία αυτή μειώνει τον κίνδυνο θανάτου και επιπλοκών από τη νόσο, τα φάρμακα αυτά είναι υψηλού κόστους και σχετίζονται με παρενέργειες οφειλόμενες αποκλειστικά σε αυτά (οι οποίες πολλές φορές συνδυάζονται με τις παρενέργειες που προκαλεί η χρόνια HIV λοίμωξη).

Ο ιός και η νόσος αναφέρονται συχνά μαζί ως HIV/AIDS. Η νόσος είναι τεράστιο πρόβλημα υγείας σε πολλά μέρη του κόσμου, και θεωρείται πανδημία, δηλαδή μία έκρηξη της ασθένειας που επηρεάζει μια ευρεία περιοχή και εξαπλώνεται ενεργά. Το 2010 περίπου 34 εκατομμύρια άνθρωποι είχαν HIV λοίμωξη παγκοσμίως. Από αυτούς περίπου 16,8 εκατομμύρια είναι γυναίκες και 3,4 εκατομμύρια είναι κάτω από 15 ετών. Το αποτέλεσμα είναι περίπου 1,8 εκατομμύρια θάνατοι από AIDS το 2010, χαμηλότερα σε σχέση με τα 3,1 εκατομμύρια θανάτους του 2001. Από το 1981, που το AIDS αναγνωρίστηκε για πρώτη φορά, έως το 2009 προκάλεσε σχεδόν 30 εκατομμύρια θανάτους.

Η γενετική έρευνα δείχνει ότι ο HIV προήλθε από την Κεντροδυτική Αφρική κατά τη διάρκεια των αρχών του 20ού αιώνα. Το AIDS αναγνωρίστηκε για πρώτη φορά από τα Κέντρα Ελέγχου και Πρόληψης Νοσημάτων των Ηνωμένων Πολιτειών το 1981 και η αιτία του, ο HIV, αναγνωρίστηκε στις αρχές τις δεκαετίας του 1980.
Άγιος Δονάτος

Ο Άγιος Δονάτος o Θαυματουργός είναι ο Πολιούχος της Παραμυθιάς. Δεν ειναι γνωστό που γεννηθηκε. Έζησε την εποχή της βασιλείας του αυτοκράτορα Θεοδοσίου του Μεγάλου και υπήρξε επίσκοπος της πόλης Ευροίας που ήταν μια από τις 12 πόλεις της Ηπείρου και ήταν χτισμένη στην θέση όπου σήμερα βρίσκεται το χωριό Χόικα.

Γεννήθηκε γύρω στο 310 και απεβίωσε το 387. Τις πρώτες 3 τετραετίες της ζωής του τις έζησε στο Βουθρωτό της Ηπείρου, όπου και δίδασκε. Λίγα χρόνια αργότερα, χειροτονείται Επίσκοπος Ευροίας. Ο Άγιος Δονάτος εκτός από την Ευροία, δραστηριοποιείται στην πόλη Ισορεία, η οποία βρισκόταν στην θέση της σημερινής Γλυκής στις πήγες του Αχέροντα, και στην πόλη Ομφάλιον, για την οποία η μυθολογία αναφέρει πως βρισκόταν στο σημείο όπου ήταν η πύλη του Άδη.Το σημείο όπου από την Αχερουσία λίμνη, οι ψυχές των νεκρών ανθρώπων μεταφερόταν από τον Χάροντα στο Νεκρομαντείο. 

Αναφέρεται, από τον εκκλησιαστικό ιστορικό της ύστερης αχψαιότητας Σωζόμενο, πως ο Άγιος Δονάτος έκανε πολλά θαύματα, όπως η επιτυχής μάχη με έναν δράκοντα, το καθάρισμα των νερών ενός πηγαδιού, η διάσωση της κόρης του αυτοκράτορα Θεοδόσιου και ανέστησε νεκρούς.

Κατηγορία:Άγιοι της Ορθόδοξης Εκκλησίας
Κατηγορία:Επίσκοποι του 4ου αιώνα
Κατηγορία:Βυζαντινοί του 4ου αιώνα
Αμινοξέα

Αμινοξέα ονομάζονται οι χημικές ενώσεις που περιέχουν: μία τουλάχιστον Αμινο- ομάδα, (αμινομάδα, -NH2), και μία τουλάχιστον οξύ- ομάδα, δηλ. καρβονική ομάδα από τα καρβονικά οξέα, RCOOH. Τα αμινοξέα αποτελούν τα βασικά δομικά στοιχεία των πρωτεϊνών και καθορίζουν και τις χαρακτηριστικές ιδιότητές τους.
Κολινδρός

Ο Κολινδρός είναι κωμόπολη που βρίσκεται στη βόρεια Πιερία και ανήκει στην κεντρική Μακεδονία. Το ομώνυμο Δημοτικό Διαμέρισμα έχει δύο οικισμούς, με 3.895 κατοίκους. Οι οικισμοί είναι ο Κολινδρός και τα Παλιάμπελα. Είναι παραδοσιακός οικισμός και φημίζεται για τα κεράσια του.
Κώστας Καρράς

Ο Κώστας Καρράς (Αθήνα, 21 Ιουνίου 1936 - Αθήνα, 6 Μαΐου 2012) ήταν Έλληνας ηθοποιός και πολιτικός.
Οι Ομίχλες της Άβαλον

Οι Ομίχλες της Άβαλον είναι μυθιστόρημα γραμμένο από τη Μάριον Ζίμερ Μπράντλεϊ, το οποίο δίνει μια διαφορετική οπτική του μύθου του Βασιλιά Αρθούρου, μέσα από την αφήγηση των γυναικών που τον περιέβαλλαν και κυρίως της αδερφής του Μοργκέιν. Η τελευταία παρουσιάζεται σαν ιέρεια της μητριαρχικής Κελτικής θρησκείας, που βλέπει τον κόσμο της να καταρρέει (να «απομακρύνεται στις ομίχλες» όπως αναφέρεται) εξαιτίας της επικράτησης του χριστιανισμού στα βρετανικά νησιά. Στην αφήγηση εμφανίζονται όλοι οι γνωστοί ήρωες, άνδρες και γυναίκες, του Αρθουριανού Κύκλου, με τον ίδιο τον Βασιλιά Αρθούρο και τους Ιππότες της Στρογγυλής Τραπέζης να παραχωρούν διακριτικά τους πρωταγωνιστικούς ρόλους στις γυναίκες που τους περιβάλλουν.
Βίλι Πούχνερ

Ο Βίλι Πούχνερ {γερμ. "Willy Puchner ", γενν. 15 Μαρτίου 1952 στο Μίστελμπαχ, Αυστρία) είναι Αυστριακός φωτογράφος, καλλιτέχνης, ζωγράφος και συγγραφέας.
Ρήτορας

Ρήτορας είναι το άτομο το οποίο δημοσίως και προφορικά αναπτύσσει τα επιχειρήματά του, με σκοπό να πείσει για τις θέσεις του. Ο όρος επίσης χρησιμοποιείται για όποιον έχει την ικανότητα να χειρίζεται με άνεση και εκφραστικότητα τον λόγο και έχει το χάρισμα της ευφράδειας. Στην αρχαιότητα ο όρος αυτός αποδιδόταν σε όποιον αγόρευε συστηματικά σε δημόσιους χώρους, όπως στην Εκκλησία του Δήμου, στην Αθήνα.

Γνωστοί ρήτορες της αρχαιότητας ήταν ο Δημοσθένης, ο Λυσίας και ο Ισοκράτης των οποίων οι λόγοι διασώζονται στην κλασσική γραμματεία.
Ευρωμπάσκετ 1983

Το τουρνουά του ευρωπαϊκού πρωταθλήματος καλαθοσφαίρισης 1983 (γνωστό και ως Ευρωμπάσκετ 1983) ήταν το 23ο, το οποίο διοργανώθηκε από τη FIBA Europe. Συμμετείχαν δώδεκα εθνικές ομάδες. Το τουρνουά διοργάνωσε η Γαλλία και έλαβε χώρα στις πόλεις Λιμόζ, Ναντ και Καν.

Το Ευρωμπάσκετ όμως έμεινε στην ιστορία για τα απίστευτα επεισόδια που συνέβησαν στο τελευταίο παιχνίδι του Α΄ ομίλου μεταξύ Ιταλίας και Γιουγκοσλαβίας (91-76) και προήλθαν από ένα χτύπημα του Μπονάμικο στον Κιτσάνοβιτς και είχαν ως αποτέλεσμα γενικευμένα επεισόδια με την συμμετοχή δημοσιογράφων, παραγόντων και τον Γκρμπόβιτς να κυνηγά με ψαλίδι τους αντιπάλους του.

Πάντως οι Ιταλοί του Ντίνο Μενεγκίν δεν δυσκολεύτηκαν να κάμψουν την αντίσταση των Πλάβι, με τον πρωτοεμφανιζόμενο στην εθνική Ντράζεν Πέτροβιτς που είχε 9,5 πόντους (μ.ο.) και εκμεταλλευόμενοι του διπλού θαύματος των Ισπανών –επί των Γιούγκων 91-90 στην πρώτη φάση και επί των Σοβιετικών στον ημιτελικό 95-94 (Σιμπίλιο 26 πόντους) – και με την βοήθεια της διαιτησίας, κέρδισαν εύκολα τον τίτλο στον τελικό από την αρμάδα του Κορμπαλάν με 105-96. Ακόμη μια ομάδα που εντυπωσίασε ερχόμενη από το πουθενά στην διοργάνωση ήταν η, τελικά 4η, Ολλανδία.

MVP της διοργάνωσης ανακηρύχθηκε ο Ισπανός Χουάν Αντόνιο Σαν Επιφάνιο αλλά πρώτος σκόρερ με 33 πόντους μέσο όρο ήταν ο κορυφαίος Ευρωπαίος σκόρερ (όλων των εποχών), ο Νίκος Γκάλης. Η εθνική, με προπονητή τον Κώστα Πολίτη και τον Παναγιώτη Φασούλα στην σύνθεσή της, κατετάγη 11η, κάνοντας όμως σπουδαίες εμφανίσεις σε πολλά παιχνίδια, ιδίως εκείνο με τους Γιουγκοσλάβους, που χάθηκε 76-77 με άστοχο σουτ του Ανδρίτσου στην εκπνοή (Γκάλης 25π - Κιτσάνοβιτς 19π, Νταλιπάγκιτς 19π, Πέτροβιτς 3π).
Μπρούνο Ρούφο

Ο Μπρούνο Ρούφο ήταν Ιταλός μοτοσικλετιστής, Παγκόσμιος Πρωταθλητής στα 250cc το 1949 και 1951 και στα 125cc το 1950.

Γεννήθηκε στη Βερόνα στις 9 Δεκεμβρίου του 1920. Με την Moto Guzzi κέρδισε το πρώτο Παγκόσμιο Πρωτάθλημα Μοτοσικλέτας στην κατηγορία των 250 κυβικών και το 1950 με τη Mondial κατέκτησε και τον παγκόσμιο τίτλο στα 125cc. Το 1951 επανέλαβε το κατόρθωμά του και έγινε κάτοχος του τίτλου στα 250cc με 4 νίκες. Αποσύρθηκε το 1952 έπειτα από τραυματισμό και ασχολήθηκε με τις επιχειρήσεις. Πέθανε στις 10 Φεβρουαρίου του 2007, σε ηλικία 86 ετών . http://www.motogp.com/en/riders/profiles/Bruno+Ruffo Bruno Ruffo career statistics at MotoGP.com]</ref>.
Γκρέιπφρουτ

300px|μικρογραφία|Γκρέιπφρουτ
Το γκρέιπφρουτ ( "Grapefruit", ) είναι οπωροφόρο δέντρο της τάξης των σαπινδωδών, του γένους κίτρος και της οικογένειας των ρουτιδών (εσπεριδοειδών), αγγειόσπερμο δικότυλο φυτό και καλλιεργείται για τον ομώνυμο καρπό του. Θεωρείται πολύ πιθανό ότι το γκρέιπ-φρουτ αποτελεί μετάλλαξη της φράπας.

Η καταγωγή του είναι από τη Τζαμάικα ενώ καλλιέργειες υπήρχαν στα νησιά Μπαρμπάντος το 1750.
AC/DC

Οι AC/DC είναι ενα hard rock συγκρότημα (οι ίδιοι πάντα κατηγοριοποιούσαν την μουσική τους ως Rock n Roll) που δημιουργήθηκαν στο Σίδνεϊ της Αυστραλίας το 1973 από τους Σκωτσέζικης καταγωγής αδερφούς Άνγκους και Μάλκολμ Γιανγκ.

Θεωρούνται από τους πρωτοπόρους της hard rock μουσικής μαζί με τους Black Sabbath, Deep Purple, Led Zeppelin, Thin Lizzy και άλλους.

Από το πρώτο τους άλμπουμ με τίτλο ""High Voltage" το 1975, η πορεία τους στον χώρο της hard rock μουσικής είναι ανοδική με αποκορύφωμα το άλμπουμ "Back In Black" το 1980. Έκτοτε είχαν αρκετά «σκαμπανεβάσματα». Επανήλθαν στην κορυφή το 1990 με το άλμπουμ "The Razor's Edge"".

Το όνομα τους σημαίνει εναλλασσόμενο ρεύμα και συνεχές ρεύμα ("Alternating Current/Direct Current"). Το εμπνεύστηκε ο Μάλκολμ Γιανγκ από την ετικέτα στην ραπτομηχανή της αδερφής του.

Παρ' όλο που διάφορες θρησκευτικές οργανώσεις κατά καιρούς έδιναν άλλες ερμηνείες στην ονομασία τους όπως "Anti-Christ/Dead-Christ" και τους θεωρούσαν σατανιστές, το συγκρότημα πάντα τις διέψευδε.
Φράξια Κόκκινος Στρατός

Η Φράξια Κόκκινος Στρατός (γερμ. "Rote Armee Fraktion", συντμ. RAF), γνωστή στα ΜΜΕ και ως Ομάδα Μπάαντερ-Μάινχοφ, ήταν ακροαριστερή οργάνωση που διεξήγαγε αντάρτικο πόλεων και έδρασε στη Δυτική Γερμανία. Ιδρύθηκε από τους Αντρέας Μπάαντερ ("Andreas Baader"), Γκούντρουν Έσλιν ("Gudrun Ensslin"), Χορστ Μάλερ ("Horst Mahler"), Ουλρίκε Μάινχοφ ("Ulrike Meinhof"), Ίρμγκαρντ Μέλερ ("Irmgard Möller") και άλλους το 1970. Η οργάνωση με ανακοίνωσή της τερμάτισε τη δράση της τον Μάρτιο του 1998, ενώ ήδη από το 1992 ήταν ουσιαστικά ανενεργή.
Έντερο

right|thumb|300px|το Έντερο

Έντερο ονομάζεται το τμήμα του πεπτικού σωλήνα μετά από τον στόμαχο (2) ως τον πρωκτό. 
Το μήκος του είναι περίπου 8,5-9,5 μ. και έχει τη μορφή ελίκων ενός συνεχιζόμενου σωλήνα μέσα στην κοιλιακή κοιλότητα. 
Σε πλήρη έκταση φτάνει και τα 10-9,5 μ. 
Διακρίνεται σε λεπτό (3) και σε παχύ έντερο (6).
Το λεπτό εκτείνεται από τον στόμαχο μέχρι τη βαλβίδα του παχέος εντέρου και έχει μήκος 6- 6,5 μ. 
Το παχύ έντερο έχει μήκος 1,5-2 μ., είναι ευρύτερο από ό,τι το λεπτό έντερο, με πλάτος 6,5 εκ.

Το λεπτό έντερο αποτελείται από 
* το δωδεκαδάκτυλο, στον οποίο εκβάλλουν ο χοληδόχος και ο παγκρεατικός πόρος μαζί στο φύμα του Vater και
* το ελικώδες έντερο που υποδιαιρείται στη νήστιδα και τον ειλεό.

Το παχύ έντερο ξεκινάει από τη χαμηλότερη πλευρά της κοιλιάς στη δεξιά πλευρά του. 
Το πρώτο τμήμα του, γνωστό ως τυφλό (5), καταλήγει στη σκωληκοειδή απόφυση (4), που είναι ένας μικρός σωλήνας μήκους 2-10 εκ. και έχει την ίδια δομή με αυτή του εντέρου. 
Από τη μία πλευρά επικοινωνεί με το τυφλό, ενώ στο άλλο άκρο της είναι κλειστή. 
Συχνά παθαίνει φλεγμονή και τότε είναι απαραίτητη η χειρουργική της αφαίρεση. 
Το τυφλό συνεχίζεται με το κόλον, που διαιρείται στο ανιόν κόλον, το εγκάρσιο κόλον, το κατιόν κόλον, το σιγμοειδές κόλον (7) και το ορθό (8), για να καταλήξει στο στόμιο του πρωκτού.

Με τη συνεργασία του νευρικού και του μυϊκού συστήματος γίνονται οι κινήσεις του λεπτού εντέρου που είναι δακτυλιοειδείς περισφίγξεις, περισταλτικές και εκκρεμοειδείς κινήσεις. 
Με αυτές τις κινήσεις επιτυγχάνεται η κατάτμηση, η ανάδευση, η προώθηση του εντερικού χυλού καθώς και η καλύτερη επαφή του με τις λάχνες.
Στο λεπτό έντερο επιτυγχάνεται η τελική διάσπαση των σακχάρων, των πρωτεϊνών και των λιπών από ένζυμα του στομάχου, του παγκρέατος και της χολής καθώς και η απορρόφηση των προϊόντων της πέψεως μέσω των λαχνών, είτε από το αίμα, είτε από τη λέμφο.
Τα άχρηστα κατάλοιπα της πέψεως συνεχίζουν την πορεία τους προς το παχύ έντερο, στο οποίο με δακτυλιοειδείς περισφίξεις προωθούνται προς το ορθό για να αποβληθούν με την αφόδευση.
Το έντερο, στον ανθρώπινο οργανισμό αποτελεί τμήμα του πεπτικού συστήματος, που αρχίζει από το πυλωρό σφιγκτήρα του στομάχου και εκτείνεται μέχρι και τον πρωκτό. Χωρίζεται στο λεπτό έντερο και στο παχύ έντερο.
Ευθύγραμμο τμήμα

Ευθύγραμμο τμήμα "ΑΒ" είναι εκείνο το γεωμετρικό σχήμα που περιέχεται μεταξύ δύο σημείων "Α" και "Β" μίας ευθείας "ε". 
* Η δε ευθεία "ε" καλείται φορέας του ευθύγραμμου τμήματος και τα σημεία "Α" και "Β", άκρα του.
Αιολική ενέργεια

Εγκαταστάσεις αιολικής ενέργειας στην [[Κίνα]] ([[Σιντσιάνγκ]])
Αιολική ενέργεια ονομάζεται η ενέργεια που παράγεται από την εκμετάλλευση του ανέμου. Η ενέργεια αυτή χαρακτηρίζεται "ήπια μορφή ενέργειας" και περιλαμβάνεται στις "καθαρές" πηγές, όπως συνηθίζονται να λέγονται οι πηγές ενέργειας που δεν εκπέμπουν ή δεν προκαλούν ρύπους. Η αρχαιότερη μορφή εκμετάλλευσης της αιολικής ενέργειας ήταν τα ιστία (πανιά) των πρώτων ιστιοφόρων και πολύ αργότερα οι ανεμόμυλοι στην ξηρά. Ονομάζεται αιολική γιατί στην ελληνική μυθολογία ο Αίολος ήταν ο θεός του ανέμου. 

Η αιολική ενέργεια είναι μια βιώσιμη και ανανεώσιμη ενέργεια και έχει πολύ μικρότερο αντίκτυπο στο περιβάλλον σε σύγκριση με την καύση ορυκτών καυσίμων, γι' αυτό αποτελεί σήμερα μια ελκυστική λύση στο πρόβλημα της ηλεκτροπαραγωγής. Το «καύσιμο» της είναι άφθονο, αποκεντρωμένο και δωρεάν. Δεν εκλύονται αέρια και άλλοι ρύποι, και οι επιπτώσεις στο περιβάλλον είναι μικρές σε σύγκριση με τα εργοστάσια ηλεκτροπαραγωγής από συμβατικά καύσιμα. Επίσης, τα οικονομικά οφέλη μιας περιοχής από την ανάπτυξη της αιολικής βιομηχανίας είναι αξιοσημείωτα.

Ο άνεμος είναι μια διακοπτόμενη πηγή ενέργειας, η οποία δεν μπορεί να παράγει ηλεκτρισμό ούτε να αποστέλλεται κατόπιν ζήτησης. Παρέχει επίσης μεταβλητή ισχύ, η οποία είναι σταθερή συνολικά από έτος σε έτος, χωρίς δηλαδή σημαντικές διακυμάνσεις αλλά ποικίλλει σε μικρότερα χρονικά διαστήματα. Επομένως, πρέπει να χρησιμοποιείται μαζί με άλλες πηγές ηλεκτρικής ενέργειας ή να αποθηκεύεται με σκοπό την παροχή αξιόπιστης και συνεχούς τροφοδοσίας. Όταν αυξάνεται το ποσοστό της αιολικής ενέργειας σε μια περιοχή, απαιτούνται συμβατικές πηγές ενέργειας για την υποστήριξη (όπως η ενέργεια από ορυκτά καύσιμα και η πυρηνική ενέργεια). Για να μπορέσει να λειτουργήσει όμως ένα τέτοιο δίκτυο, ενδέχεται να χρειάζεται αναβάθμιση. Αυτή η αναβάθμιση μπορεί να επιτευχθεί με τεχνικές διαχείρισης ισχύος, όπως είναι η ύπαρξη πηγών τροφοδοσίας, η υδροηλεκτρική ενέργεια, η πλεονάζουσα χωρητικότητα, οι γεωγραφικά κατανεμημένοι στρόβιλοι, η εξαγωγή και εισαγωγή ισχύος σε γειτονικές περιοχές, η αποθήκευση ενέργειας ή ακόμα και η μείωση της ζήτησης όταν η παραγωγή αιολικής ενέργειας είναι χαμηλή. Σημαντική βοήθεια προσφέρει η πρόγνωση του καιρού, η οποία επιτρέπει στο δίκτυο ηλεκτρικής ενέργειας να προετοιμαστεί για τις προβλέψιμες διακυμάνσεις που συμβαίνουν στην παραγωγή.
Τεργέστη

Η Τεργέστη (ιταλ. "Trieste", λατ. "Tergeste", σλοβένικα και κροατικά "Trst", γερμ. "Triest") είναι πόλη στα βορειοανατολικά της Ιταλίας πολύ κοντά στα σύνορα με τη Σλοβενία. Είναι η πρωτεύουσα της αυτόνομης περιοχής Φρίουλι-Βενετία Τζιούλια. Βρίσκεται στον Κόλπο της Τεργέστης στην Αδριατική θάλασσα και έχει πληθυσμό 204.878 κατοίκων, σύμφωνα με στοιχεία του 2012.
Μιχάλης Νικολινάκος

Ο Μιχάλης Νικολινάκος (1923 − 13 Δεκεμβρίου 1994) ήταν Έλληνας ηθοποιός του θεάτρου και του κινηματογράφου.
Χρήστος Γιαννακόπουλος

Ο Χρήστος Γιαννακόπουλος (1909 – 12 Φεβρουαρίου 1963) ήταν Έλληνας θεατρικός συγγραφέας, σεναριογράφος και δημοσιογράφος.

Στη θεατρική συγγραφή ήταν αυτοδίδακτος και η πρώτη του εμφάνιση ως θεατρικού συγγραφέα ήταν το 1929, ενώ ως το 1939 συνεργάστηκε με πολλούς συγγραφείς σε κωμωδίες, επιθεωρήσεις και οπερέτες. 

Από το 1939 άρχισε να συνεργάζεται στενά με τον Αλέκο Σακελλάριο στις επιθεωρήσεις και κωμωδίες, τραγούδια και κινηματογραφικά σενάρια: "Οι Γερμανοί ξανάρχονται", "Ένας ήρωας με παντούφλες", "Δεσποινίς ετών 39", "Θανασάκης ο πολιτευόμενος", "Ένα βότσαλο στη λίμνη", "Αλίμονο στους νέους" και σε άλλα έργα. Μόνος του έγραψε τις κωμωδίες "Οι μεγάλοι και οι μικροί" και "Μια τσουκνίδα στις βιολέτες". 

Σκιαγράφησε το χαρακτήρα του Έλληνα μικροαστού με τις αντιφάσεις, τις ψευδαισθήσεις και τα διέξοδα που αντιμετώπιζε. Ξεχώρισε για την αμεσότητα της γραφής του, την ευαισθησία την αισιοδοξία και την οικειότητά του. 

Πέθανε το Φεβρουάριο του 1963.
Οιδίπους επί Κολωνώ

Η τραγωδία του Σοφοκλή Οιδίπους επί Κολωνώ, παρουσιάστηκε στους Αθηναίους, πιθανόν 401 π.X από τον ομώνυμο εγγονό του (δηλαδή 5 χρόνια μετά το θάνατο του Σοφοκλή) και πραγματεύεται το τέλος του βασιλιά Οιδίποδα.
Ο Θίασος

Ο Θίασος είναι ελληνική δραματική κινηματογραφική ταινία του 1975, σε σκηνοθεσία του Θόδωρου Αγγελόπουλου. Υπήρξε η τρίτη κατά σειρά μεγάλου μήκους ταινία του σκηνοθέτη και κατατάσσεται στις σημαντικότερες δημιουργίες του ελληνικού κινηματογράφου με μεγάλη αίσθηση και στο εξωτερικό.
Νίκος Πουλαντζάς

Ο Νίκος Πουλαντζάς (21 Σεπτεμβρίου 1936 - 3 Οκτωβρίου 1979) ήταν Έλληνας κοινωνιολόγος και φιλόσοφος, θεωρητικός της πολιτικής κοινωνιολογίας.
Άγγελος Έβερτ

O Άγγελος Έβερτ (10 Απριλίου 1894- 30 Δεκεμβρίου 1970) ήταν Έλληνας αστυνομικός, ο οποίος διετέλεσε διοικητής της Αστυνομίας Πόλεων της Αθήνας κατά τη διάρκεια της Κατοχής και αργότερα αρχηγός του Σώματος. Για τη συμβολή του στη διάσωση Εβραίων κατά το Ολοκαύτωμα τιμήθηκε το 1969 με τον τίτλο του «Δικαίου των Εθνών».
Νικόλαος Σάρος

thumb|right|250px|Εξώφυλλο του βιβλίου «"Χρονογράφος"» του Ψευδο-Δωροθέου (Τυπογραφείο Νικολάου Σάρου, Βενετία 1691)
Ο Νικόλαος Σάρος ή Σάρρος ήταν Έλληνας ευπατρίδης και λόγιος, τυπογράφος και εκδότης από τα Ιωάννινα.
Ιωάννης Συκουτρής

Ο Ιωάννης Συκουτρής (Σμύρνη, 1 Δεκεμβρίου 1901 — Κόρινθος, 21 Σεπτεμβρίου 1937) ήταν διακεκριμένος Έλληνας φιλόλογος. Καταγόταν από τη Χίο και φοίτησε στην Ευαγγελική Σχολή Σμύρνης, ενώ αργότερα δίδαξε στην Αθήνα, στο Πανεπιστήμιο Αθηνών. Είναι ιδιαίτερα γνωστός για το εξαιρετικής ποιότητας έργο του, στο οποίο δεσπόζουν οι εκδόσεις και οι εισαγωγές στην "Ποιητική" του Αριστοτέλη και το Συμπόσιο του Πλάτωνα, αλλά και για την αυτοκτονία του σε νεαρή ηλικία.
Φάσμα

Φάσμα είναι η κατανομή ενός φυσικού μεγέθους, ενός πληθυσμού, συναρτήσει μιας μεταβλητής από την οποία εξαρτάται. Στην φυσική, την πυρηνική φυσική, ονομάζουμε φάσμα την κατανομή ενός πληθυσμού στην ενέργεια. Η ενέργεια συνήθως εκφράζεται με την συχνότητα ή μήκος κύματος της ηλεκτρομαγνητικής ακτινοβολίας, όπως στην οπτική, στην αστροφυσική. 

Στην πυρηνική φυσική και την φυσική διαστήματος οι κατανομές που ονομάζονται φάσματα δίδονται ως συνάρτηση της κινητικής ενέργειας, ή ακόμη και της ταχύτητας ή του ατομικού ή μαζικού αριθμού χημικού στοιχείου ή ισοτόπου. thumb|right|400px|Το φάσμα της ορατής ακτινοβολίας.
Ο όρος φάσμα αποδίδεται και την έννοια ενός συνόλου γεγονότων, θεωριών, αιτημάτων κ.λπ.

Ειδικότερα στην οπτική φάσμα, F("f") ή F(λ) είναι η κατανομή της ακτινοβολίας στον χώρος της ενέργειας που συνήθως εκφράζεται με την συχνότητα "f" ή το μήκος κύματος "λ", αφού η ενέργεια του φωτονίου της ακτινοβολίας είναι ίση με το γινόμενο της κάθε συχνότητας "f" επί την σταθερά του Πλανκ h, δηλαδή "Ε"=h"f". Το φάσμα λαμβάνεται με ανάλυση του φωτός που προέρχεται από μια φωτεινή πηγή σε όλα τα μήκη κύματος (ή χρώματα) αυτής.<br>
Η ανάλυση αυτή που λέγεται επίσης και χρωματική διασπορά του φωτός, επιτυγχάνεται με πρίσματα και γενικά με συστήματα διάθλασης του φωτός, οφείλεται δε στο γεγονός ότι, το διαθλαστικό σώμα (μέσον) παρουσιάζει διαφορετικό δείκτη διάθλασης στα διάφορα μήκη κύματος του φωτός. Έτσι οι φωτεινές ακτίνες που έχουν μεγάλο μήκος κύματος είναι και οι λιγότερο εκτρεπόμενες.